GiliGold/VAD_KnessetCorpus huggingface dataset:
סעיד נפאע: אני מבקש לגנות את האיומים שהופנו כלפיך ואני פונה אל יושב ראש הוועדה ששיקוליו לא יושפעו בשום פנים ואופן מהאיומים האלה.
סעיד נפאע: משפט אחד אני רוצה להגיד, וזה לא הצדק למה שהיה לא יש הרגשה אמיתית שישנה כאן סחבת, דברי השר במליאת הכנסת, הצהרה הייתה לקול ישראל ישירות אחרי ההצבעה, על ידי מ"מ יושב ראש הקואליציה חבר הכנסת חסון, הביאו את האנשים ובצדק להרגשה שמתקיימת כאן סחבת כדי לסרס את החוק הזה.
דוד טל: אני רוצה לומר לך שאין סחבת, אם הייתה סחבת הייתי צריך לדעת מזה משום שברגע שהגיע הנשוא הזה לוועדה, מיד לאחר שזה הגיע העלינו את זה על שולחן הכנסת.
חנא סוייד: נושא טיפוסי לו.
גדעון סער: אני חייב להגיד בצורה ברורה ביותר, יש כאן משחק כפול מצד גורמים בקואליציה מכיוון שמליאת הכנסת הצביעה ברוב של 68 נגד אחד בעד פירוק האיחוד, מי שרצה להציע נגד פירוק האיחוד יכול היה לעשות את זה במליאת הכנסת.
גדעון סער: אי אפשר לבוא עכשיו בניסיון להעביר את זה לוועדת הכספים, אגב, נושא הרשויות המקומיות הוא נושא מובהק של , כאילו אנחנו נמצאים בחוק ההסדרים ופתאום צריכים להעביר את זה לוועדת כספים.
גדעון סער: אני רוצה לומר את זה בצורה ברורה, לא יכולה להיות סביה להעברה, עם כל הכבוד לנתונים השונים של אנשים שונים, לא יכולה להיות סיבה להעברת הנושא לוועדת הכספים אלא לנסות לטרפד את הפירוק של האיחוד.
גדעון סער: אם אנשים שהיו מתייצבים אחרי העמדה הזו היו עושים את זה באומץ לב, כמו שעשה את זה השר מאיר שטרית במליאה, שלא קיבלתי את דעתו אבל הערכתי את זה שהוא עמד מול כולם, זה בסדר.
גדעון סער: אבל להסתתר מאחורי נימוק פרוצדוראלי ולנסות למנוע מהלך שרוב הכנסת תמכה בו, צריכים לדחות את זה בשתי ידיים ולהעביר לו.
סטס מיסז'ניקוב: אני סומך על יושב ראש שיעשה את עבודה מצוינת והחוק יידון בו ואין לי בעיה עם זה.
סטס מיסז'ניקוב: אני ממש מתרעם מדברי יו"ר האופוזיציה חבר הכנסת גדעון סער - - -
דוד טל: יושב ראש סיעת הליכוד.
סטס מיסז'ניקוב: זה ממילא זמני.
דוד טל: פעם הבאה תפנה אליו, אדוני שר המשפטים...
סטס מיסז'ניקוב: אני ממש מתרעם על דברי שר המשפטים לעתיד על כך שמשתמע מדבריו , גם במישרין וגם בעקיפין, שכל מה שמגיע לוועדת הכספים אוטומטית נעשה לפי רצונות פלוני ואלמוני.
סטס מיסז'ניקוב: יושבים פה גם חברי ועדת הכספים שיעידו שלא כך הדבר.
סטס מיסז'ניקוב: משתמע מכך שאנחנו עושי דברה של הממשלה והקואליציה ולא כך הדבר.
סטס מיסז'ניקוב: הרבה דברים מועברים על ידי אנשי אופוזיציה, ואני בתוכם.
סטס מיסז'ניקוב: לכן אני מבקש לא להשתמש בוועדת כספים כאילו אנחנו מכשיר סרק בידי הקואליציה והממשלה ומעבירים כל דבר ועניין לפי מה שהם אומרים לנו.
סטס מיסז'ניקוב: לעצם העניין, אני לא מתנגד שהחוק הזה יעבור לו.
זהבה גלאון: אדוני היושב ראש, אני רוצה להתריע מפני זילות בעבודת ועדות הכנסת.
זהבה גלאון: שר הפנים הביא רפורמה בעניין הרשויות, הרפורמה נדונה בו בראשותו של חבר הכנסת פינס, זה חלק מהרפורמה, איחוד פירוק זה חלק מהרפורמה, הרי לא יעלה על הדעת שזה לא יהיה בו.
זהבה גלאון: לכן אני במקשת חוות דעת של היועצת המשפטית של הוועדה.
דוד טל: אני שמח על הדברים של חברי הכנסת גלאון וסער, יש אכסניות לכל הצעת חוק מה לעשות שלפעמים מחליטים אחרת בגלל סיבה פוליטית ואז אומרים שהשולחן הוא שולחן פוליטי.
דוד טל: אז אני נזכר שכשדברים אחרים, שהאכסניה שלהם היא מעבירים את זה לכספים ומקומות אחרים.
דוד טל: אני שמח מאד אם נהיה כולנו עקביים על פי המלצתה של היועצת המשפטית של הוועדה שקבעה מה האכסניה לכל נושא.
דוד טל: גברתי היועצת המשפטית יש לך מה להוסיף?
ארבל אסטרחן: כל נושא הרשויות המקומיות שייך לו ואני יכולה רק להמליץ לפעול לפי התקנון.
איתן כבל: פה זה יוצא טוב, גם העניין הפוליטי משתלב.
אופיר פינס-פז: אין בו שיקולים פוליטיים.
שכיב מוראד שנאן: מתוך ידיעה של הלחצים שהופעלו עליך אתמול, אני באמת רוצה להודות לך על זה שאתה מביא את זה להצבעה.
דוד טל: לחצים זה בסדר, איומים זה גרוע.
שכיב מוראד שנאן: לגבי האיומים אמרתי, ואני חוזר ואומר, אני מתחייב שאחרי הישיבה הבחור יתייצב אצלך יתנצל וישתה כוס קפה אם תסכים.
שכיב מוראד שנאן: בנוסף לזה, טבעי הדבר זה יהיה בו.
איתן כבל: השתכנעתי.
דוד טל: אנחנו מצביעים מי בעד ועדת כספים ומי בעד .
דוד טל: בעד ועדת כספים-3 בעד והגנת הסביבה - רוב נמנעים אין הנושא יועבר לו והגנת הסביבה.
שלמה מולה: אני מבקש רביזיה.
דוד טל: הסעיף הבא הוא הצעת חוק התכנית להבראת כלכלת ישראל (תיקוני חקיקה להשגת יעדי התקציב והמדיניות הכלכלית לשנות הכספים 2003 ו- 2004) (מס' 2) (תיקון-איחוד רשויות מקומיות) התשס"ח-2008 של חברי הכנסת ויורם מרציאנו.
: זה אותו דבר, לו.
דוד טל: אנחנו מצביעים ולאחר הרביזיה נדון על זה ביחד.
דוד טל: מי בעד הצעת החוק של שמבקש להעביר את זה לו.
דוד טל: הצבעה בעד -רוב נגד- מיעוט נמנעים – אין הנושא הועבר לו
דוד טל: הנושא עבר לו.
שלמה מולה: אני מבקש על זה גם רביזיה.
שלמה מולה: בקשות חברי הכנסת להקדמת הדיון בהצעות חוק לפני הקריאה הטרומית.
דוד טל: הסעיף הראשון, הצעת חוק הרשויות המקומיות (ביטול איחוד המועצות המקומיות מג'ד אל כרום דיר אל אסד ובענה) התשס"ח-2008 של חברת הכנסת נדיה חילו
נאדיה חילו: כל אותם נימוקים שדיברנו לגבי עוספייה ודליית אל כרמל, האיחוד בכלל לא הוכיח את עצמו, יש סבל של התושבים אין משאבים וזה נכשל.
דוד טל: וזה דחוף לעשות את זה לפני הבחירות לרשויות המקומיות.
דוד טל: מי בעד פטור מחובת הנחה של הצעת החוק של חברת הכנסת נדיה חילו בנושא?
דוד טל: הצבעה בעד-רוב נגד-אין נמנעים-אין הצעת החוק קיבלה פטור מחובת הנחה.
דוד טל: הסעיף השני, הצעת חוק הרשויות המקומיות , (ביטול איחוד המועצות המקומיות מג'ד אל כרום דיר אל אסד ובענה) התשס"ח-2008 של חבר הכנסת ואסל טאהא.
ואסל טאהא: אותו דבר, אני מבקש פטור מחובת הנחה מאותם נימוקים.
דוד טל: הצבעה בעד-רוב נגד-אין נמנעים – אין הצעת החוק קיבלה פטור מחובת הנחה.
דוד טל: הסעיף הבא, הצעת חוק הרשויות המקומיות (ביטול איחוד המועצות המקומיות באקה אל גרבייה וג'ת) התשס"ח-2008 של חברת הכנסת נדיה חילו
נאדיה חילו: שני הסעיפים אותו דבר, גם 3 וגם 4.
דוד טל: אנחנו מצביעים על סעיפים 3 וסעיף 4 ביחד, הצעת חוק הרשויות המקומיות (ביטול איחוד המועצות המקומיות באקה אל גרביה וג'ת) התשס"ח-2008 של חבר הכנסת אחמד טיבי.
דוד טל: חבר הכנסת טיבי אתה רוצה לנמק?
דוד טל: הצבעה בעד-רוב נגד-אין נמנעים – אין שתי הצעות החוק קבלו פטור מחובת הנחה.
דוד טל: הסעיף הבא הוא הצעת חוק לתיקון פקודת מס הכנסה (הוצאות בהסדרת נגישות לאנשים עם מוגבלויות בבניין), התשס"ח-2008 של חבר הכנסת גדעון סער.
דוד טל: בנושא הזה אני רוצה לומר משפט, דנו כאן בוועדת הכנסת בנושא, חוק הנגישות עבר בוועדת העבודה והרווחה לפני למעלה משנתיים.
דוד טל: משרדי הממשלה התחייבו להתקין תקנות, חוץ ממשרד התקשורת, אף לא משרד אחר סיים להתקין את התקנות הללו.
דוד טל: אני אומר את הדברים האלה לפרוטוקול, ביקשתי מידידי מזכיר הכנסת ומיושבת ראש הכנסת לפנות בנושא הזה לשרים הרלוונטיים ואני רוצה לומר שאם בזמן הקרוב לא נקבל תשובה חיובית שתראה על התקדמות בנושא , ועדת הכנסת תדון בנושא הזה שוב.
גדעון סער: הצעת החוק של חברתה כנסת יחימוביץ ושלי קבעה הכרה בהוצאה לצורך נגישות, לעודד בעלי בניינים להנגיש אותם, מול חוסר האונים של הממשלה, כפי שתיארת, אי התקנת תקנות לפי חוק הנגישות שחוקנו בכנסת הקודמת, לכן אני רוצה להודיע שאני לא מתכוון לחכות לוועדת שרים לחקיקה כי אני רוצה להצביע על החוק תוך כדי שביתת הנכים.
דוד טל: הצבעה בעד-רוב נגד-אין נמנעים-אין ההצעה קבלה פטור מחובת הנחה.
דוד טל: תודה לכולם הישיבה נעולה.
דוד טל: לפנים משורת הדין נדון היום בקביעת מסגרת הדיון להצעות להביע אי-אמון בממשלה, אשר תידונה בישיבת הכנסת ביום 23 ביוני.
דוד טל: אנחנו מקדימים ועושים זאת היום, מכיוון שביום שני יש החלטה של נשיאות הכנסת, שהוועדות לא תתכנסנה.
דוד טל: אשר על כן, אנחנו מקדימים.
מאיר פרוש: וכל זאת למה?
דוד טל: כי יגיע הנשיא של הרפובליקה – החמישית או השישית?
דוד טל: החמישית, אבל הוא רוצה לשנות - - -
יצחק לוי: אגב, גם הוא עובד על החוקה.
דוד טל: הוא עובד על החוקה, הוא רוצה לשנות כמה דברים בחוקה.
מנחם בן-ששון: זה חוק יסוד, אבל ועדת כנסת תאשר לו את זה בתור חוק רגיל...
דוד טל: הנימה של הציניות נשמעה מפי ידידי הטוב, פרופסור בן-ששון.
דוד טל: אנחנו צריכים לאשר כאן את המסגרת של הדיון להצעות להביע אי-אמון.
דוד טל: יושב ראש סיעת הליכוד, הסדר הרגיל שלוש דקות, 10 דקות מקובל על כולם?
דוד טל: אם כן, אנחנו נצביע – חברי ועדת הכנסת, מי בעד לאשר את קביעת מסגרת הדיון?
דוד טל: בעד – רוב נגד – אין קביעת מסגרת הדיון להצעות להביע אי-אמון בממשלה אשר תידונה בישיבת הכנסת ביום 23.6.2008 נתקבלה.
דוד טל: אם יש קוורום אני אתחיל, ברשותכם, רבותיי.
דוד טל: אני רק אשנה קצת את סדר היום ואנחנו נתחיל את הפטורים.
דוד טל: יש בקשה לפטור מחובת הנחה להצעת חוק של חבר הכנסת יצחק לוי – הפסקת תשלום פנסיה מקופת הכנסת לחבר הכנסת לשעבר עזמי בשארה.
דוד טל: חבר הכנסת לוי בבקשה.
גדעון סער: אולי תעבור ישר להצבעה, כי זה ברור למה.
דוד טל: לא, אני רוצה שהוא יסביר למה זה דחוף.
דוד טל: אני רוצה להעיר הערה.
דוד טל: אני סבור – הגם שהכנסת לא הקפידה בזה – קראתי את חוות דעתה של היועצת המשפטית המלומדת, נורית אלשטיין, אבל כבר היו דברים.
דוד טל: טענו שאף פעם לא עושים חוק לגופו של אדם, ועשו חוק לגופו של אדם פעם, ועוד פעם, ואולי עוד חצי פעם.
דוד טל: אבל אני חושב שאם אדוני יכול להחליף, שלא יופיע שם שהחוק הוא לעזמי בשארה, אלא לגבי כל חבר כנסת אשר עשה כך וכך וכך, אז יהיה יותר טוב.
דוד טל: זהו.
דוד טל: בבקשה, עכשיו תסביר לנו למה זה דחוף ולמה זה חשוב.
משה שרוני: אין לקבל את ההצעה של היועצת המשפטית נורית אלשטיין, היא לא - - -
דוד טל: אני אבקש ממך, חבר הכנסת שרוני.
משה שרוני: לא, אני לא רוצה לפגוע פה באף אחד.
דוד טל: כן, אדוני.
יצחק לוי: אדוני היושב ראש, דבר ראשון אני שומע את ההערה שלך ואני מתאר לעצמי שאחרי הקריאה הטרומית אפשר יהיה למצוא נוסח יותר כולל.
יצחק לוי: בינתיים זה נשאר כך, הנשיאות אישרה את ההצעה כמות שהיא, ועליה אני מבקש פטור.
יצחק לוי: הדחיפות היא שפשוט כל אחד בחודש נכנסים לחשבון של עזמי בשארה 7000 שקל.
יצחק לוי: אני לא צריך לממן את זה - - -
גדעון סער: לדעתי אתה ממעיט בסכום.
דוד טל: אתה יודע, הרב לוי, זה קצת לא נראה לי.
דוד טל: הנשיאות אישרה דבר - -
יצחק לוי: זו המציאות.
דוד טל: שהיועצת המשפטית אומרת שאולי הוא לא חוקתי?
יצחק לוי: אני לא רוצה להתווכח על העניין החוקתי עכשיו, כי זה רק פטור מהנחה.
יצחק לוי: אני, אדוני היושב ראש, אינני יודע – כאשר זה יעבור בטרומית, אם אני אוכל להעביר את זה לוועדת הכנסת או לוועדת הכספים.
יצחק לוי: אינני יודע, אבל באותה ועדה זה יתברר.
יצחק לוי: עכשיו אנחנו לא מבררים את העניין החוקתי, לא מדברים על זה.
דוד טל: אוקי, בסדר.
דוד טל: אדוני יאמר לנו רק למה זה דחוף.
יצחק לוי: כי כל אחד בחודש נכנסים 7000 שקל.
גדעון סער: מישראל, תגיד.
גדעון סער: כי יש גם מקורות אחרים.
גדעון סער: מישראל.
יצחק לוי: לכן הדחיפות, כי אם לא נקדים את זה, נעבור מעל לחצי שנה בגלל הפגרה.
יצחק לוי: לכן אני מבקש מהוועדה לפטור מחובת הנחה, ועל כל הנושאים החוקתיים נדון.
דוד טל: תודה, תודה אדוני.
אסתרינה טרטמן: אדוני היושב ראש, אין ספק שיש היגיון רב בבקשתו של חבר הכנסת לוי, כיוון שהנושא כאן הוא לא דבר שראוי לדיחוי, מכיוון שכל שנייה הנזק הזה מצטבר.
אסתרינה טרטמן: אני לא מדברת רק על נזק כלכלי, הוא גם ערכי ועקרוני.
אסתרינה טרטמן: לכן חייבים לדון בנושא הזה לאלתר, גם בהתחשב בעובדה שאנחנו צועדים לקראת פגרה.
אסתרינה טרטמן: אני תומכת בבקשה.
דוד טל: חבר הכנסת טיבי.
אחמד טיבי: אל"ף, הצעות שהן לגופו של איש הן הצעות לא ראויות להיות מובאות לדיון.
אורי אריאל: אתה ביקשת אתמול לא לעשות הכללות.
דוד טל: אריאל.
אורי אריאל: אנחנו מקפידים על כאן.
אחמד טיבי: ולכן, אדוני, אני חושב שבסעיף של פטור מחובת הנחה אין שום דחיפות לנושא הזה, ולכן לא צריך להעניק פטור.
אחמד טיבי: שנית, עצם העניין המהותי – מדברים עכשיו על העניין המהותי, שיקולים מוסריים – זכויות פנסיה הן זכויות שעומדות לכל חבר כנסת - -
דוד טל: מוקנות.
אחמד טיבי: מוקנות.
אחמד טיבי: לחבר כנסת מכהן וחבר כנסת שסיים.
דוד טל: הגם שבמקרה שלו, הוא לא הפריש פנסיה.
דוד טל: גם הוא וגם אני וגם אלה שהתחילו ב-1996 או לפני, בפנסיה תקציבית, אתה לא מפריש מעצמך.
דוד טל: רק פנסיה צוברת, אתה מפריש חלק והמעביד מפריש חלק.
משה שרוני: מ-1996 יש פנסיה צוברת.
אחמד טיבי: ולכן, כדאי לנו לשמוע את חוות דעתה של היועצת המשפטית, אדוני, שחברי הוועדה ישכילו מה האספקט המשפטי של הצעה לגופו של איש.
דוד טל: לא, אני לא רוצה להיכנס לזה עכשיו.
דוד טל: אני רוצה רק לדון, האם פוטרים או לא פוטרים.
דוד טל: האם דחוף או לא דחוף.
אחמד טיבי: אמרתי: אין שום דבר דחוף.
דוד טל: ועכשיו, ידבר חבר הכנסת אריאל, ואחריו גדעון סער, ונצביע.
אורי אריאל: אני מודה לאדוני.
אורי אריאל: ההצעה הזאת היא יותר מתקופה.
אורי אריאל: למעשה, היתה צריכה להיות לפני שנה ואני רוצה להודות לחבר הכנסת לוי על היוזמה הברוכה הזאת.
אורי אריאל: יש מקום באמת לשנות את זה, שזה יהיה יותר כללי.
אורי אריאל: כפי שאמרתי לחבר הכנסת טיבי, אתמול הוא, בתוקף רב, הסביר שעושים הכללות.
אורי אריאל: היה ניסיון פה לתקן את החוק, אבל אם תעמוד על זה – זה יהיה כללי.
אורי אריאל: זה יכול לקרות גם לחבר כנסת יהודי, רחמנא לצלן, ואני מבקש לאשר את החוק הזה לקריאה טרומית.
אחמד טיבי: בדרך כלל אין חברי כנסת יהודים שהם בוגדים, רק מושחתים.
דוד טל: חבר הכנסת סער.
דוד טל: טיבי, היו יהודים שבגדו במדינת ישראל.
דוד טל: אני אזכיר לך כמה מגן שמואל ואחרים.
אורי אריאל: לא כמה.
אורי אריאל: אחד מספיק.
יצחק לוי: אבל לא חברי כנסת.
דוד טל: אמרתי: גם יהודים.
גדעון סער: אדוני היושב ראש, הנושא הזה שהעלה חבר הכנסת לוי הוא נושא שהציבור פשוט לא מצליח להבין אותו.
גדעון סער: אני בטוח שכמעט כל חברי הכנסת פה בוועדה – אולי למעט חבר הכנסת טיבי ואולי כולל אותו – קיבל מכתבים מאזרחים ששואלים איך זה יכול להיות שהאיש ממשיך לקבל תשלומים ממדינת ישראל, כשהוא חשוד בעבירות כל כך חמורות בינתיים, שהוא ברח – אני פה פותח סוגריים, כאחד הדברים המשעשעים, שהאיש הזה הטיף לצומוד והטיף לכל כך הרבה - - -
אורי אריאל: כל כך הרבה דברים ציוניים.
גדעון סער: מהצד השני.
גדעון סער: ופשוט קם וברח.
גדעון סער: אני מציע לכל חברי הכנסת שמתנדבים להגן עליו, כולל חבר הכנסת טיבי, סגן יושב ראש הכנסת: בנושא הזה של עזמי בשארה, תעזבו את ההתלהמות בצד.
גדעון סער: לא כדאי להתלהם – צריך ללמוד לקח מפרשת בשארה.
גדעון סער: לא כדאי להתלהם, ולגמור כפרשן באל-ג'זירה.
אחמד טיבי: זה איום?
דוד טל: אני לא יודע אם התנצלתי בפני נציגי צה"ל, החלפתי קצת את סדר היום.
אורי אריאל: זה לא איום, זו הצעת עבודה.
דוד טל: חבר הכנסת אריאל, מה קרה?
איתן כבל: לדעתי הוא מרוויח יותר ממה שהוא הרוויח כחבר כנסת.
גדעון סער: גם אז הוא לא הרוויח רק מהכנסת.
דוד טל: חבר הכנסת חנין, רוצה להיות חבר בוועדה?
דב חנין: אדוני, אני חושב שהחוק הזה הוא דוגמה נוספת לאותו עיקרון של Hard cases make bad law.
דב חנין: חוק פרסונלי הוא תמיד חוק בעייתי.
דב חנין: מחר יתפרו פה חוקים לפי מידותיהם של - - -
דוד טל: אבל אדוני לא הגיע בזמן.
דוד טל: לא הגיע בתחילת הישיבה, ואני ציינתי שהכנסת כבר חוקקה פעם ועוד פעם חוקים פרסונליים.
דב חנין: רע מאד.
דוד טל: רע מאד.
דוד טל: אבל אף אחד בייעוץ המשפטי לא עמד על הרגליים האחוריות ואמר: היה לא תהיה במדינת ישראל דבר כזה.
דב חנין: אדוני היושב ראש, הטענה שלי היא לא טענה משפטית-פורמליסטית.
דב חנין: השאלה שלי היא טענה עקרונית, של איך צריכה להיראות חקיקה ראויה.
אסתרינה טרטמן: מה זה קשור לפטור?
דב חנין: וכיוון שאני מאד מעריך את חבר הכנסת לוי כפרלמנטר, יריב פוליטי אבל פרלמנטר, ואדם שמכיר את מערכות החקיקה, אני חושב שבמקרה הזה הוא שגה, כאשר הוא, יחד עם חבר הכנסת איתם, הגיש הצעת חוק פרסונלית.
דב חנין: אני רוצה לומר בעניין זה, שאין שום ספק שחבר הכנסת לשעבר, בשארה, הוא אחד מהאחראים לכמות חקיקה אולי הגדולה ביותר.
דב חנין: אולי הוא מחוקק יותר אקטיבי מאשר רבים מחברי הבית.
דב חנין: אני חושב שנחשול ההצעות שבאו בעקבות פרשת בשארה ונכנסות לספר החוקים - - -
דוד טל: משיבים לו כגמולו הטוב.
דב חנין: אני לא יודע אם זה כגמולו או זה כגמולנו.
דוד טל: אני לא יודע אם זה גמול או תגמול.
דב חנין: האם זה גמול או תגמול ומיהו הניזוק מכל העניין הזה.
דב חנין: בכל מקרה, אין שום ספק שחבר הכנסת לשעבר עזמי בשארה אחראי לכמות חקיקה עצומה בכנסת הזאת, ואני חושב שזה דבר לא נכון ולא ראוי, שהכנסת מאבדת את הפרופורציות שלה, לחלוטין - -
גדעון סער: בבריחתו ציווה את החקיקה.
דב חנין: בגלל פרשה שהיא ללא ספק פרשה קשה.
דוד טל: חבר הכנסת דב חנין, אני מבקש - -
דוד טל: אני רוצה שתדבר, אבל אני רוצה שתתייחס לעניין כדחוף או לא דחוף.
דוד טל: למהות – אם זה יעבור בקריאה טרומית, תוכל בקריאה ראשונה לדבר על זה.
דב חנין: אני אומר כך: הנושא של פטור מחובת הנחה הוא ערוץ אפשרי למקרים בהם יש שני אלמנטים מצטברים: אחד, חשיבות והסכמה רחבה בכנסת, ושניים, דחיפות אמיתית.
יצחק לוי: יש פה הפסד ממון כל חודש.
דב חנין: הפסד ממון כל חודש – אני לא בטוח.
יצחק לוי: התורה חסה על ממונם של ישראל.
יצחק לוי: כל חודש 7000 שקל.
דב חנין: חברי הכנסת, אם ניקח את 7000 השקל לחודש האלה, שנגרעים מממונם של בני ישראל, כמו שאומר לנו חבר הכנסת לוי, כקריטריון, אנחנו למעשה מבטלים לחלוטין את חובת ההנחה.
דב חנין: כי אם כל מצב שבו 7000 שקל יאפשרו לנו מסלול מהיר של חקיקה, חברי הכנסת, עמיתיי, אני מתכוון להשתמש בזה באופן מאד נדיר.
דב חנין: אני מציע שלא נלך בכיוון הזה.
דב חנין: אני חושב, אפילו שאני גם חס על ממונם של ישראל, 7000 שקל הם אכן סכום שיש להתכבד בו - -
דב חנין: בכל זאת אני מציע שלא ניסחף ולא נחשוב ש-7000 השקל האלה הם שעושים את ההבדל.
דוד טל: מי בעד לאשר את הפטור מחובת הנחה, ירים את ידו.
דוד טל: מי שמחליף מישהו שרק יודיע, לפרוטוקול.
אורי אריאל: לוי מחליף את גבאי.
דוד טל: מי מתנגד, תודה.
דוד טל: הצבעה בעד – 9 נגד – 3 נמנעים – אין בקשת הפטור מחובת הנחה נתקבלה.
אחמד טיבי: אני מבקש רביזיה בעוד שבועיים.
זהבה גלאון: רגע, לא.
זהבה גלאון: חבר הכנסת טיבי ביקש חוות דעת של היועצת המשפטית.
דוד טל: אמרתי שלא צריך כרגע.
דוד טל: נקבל אותה כשנדבר על מהות החוק.
זהבה גלאון: לא, זה מאד מהותי.
דוד טל: לא, זה מאד לא מהותי.
דוד טל: רבותיי חברי הכנסת, התוצאות הן 9 בעד, 3 מתנגדים ואין נמנעים.
דוד טל: יש בקשה לרביזיה.
דוד טל: מי בעד הרביזיה שמציע חבר הכנסת טיבי, ירים את ידו.
דוד טל: מי מתנגד, ירים את ידו.
דוד טל: הצבעה בעד – מיעוט נגד – רוב בקשת הרביזיה נדחתה
אחמד טיבי: אני מבקש שיקול מחדש, אדוני.
אורי אריאל: אין כזה דבר.
אורי אריאל: תבקש התייעצות סיעתית.
דוד טל: הנושא השני – בקשה לפטור מחובת הנחה להצעת חוק חינוך ממלכתי - -
אחמד טיבי: מישהו אמר לי: אין דבר כזה.
אחמד טיבי: לא, מישהו ענה שאין דבר כזה שיקול מחדש.
אחמד טיבי: לא ידעתי עד שהוא אמר לי.
דוד טל: (תיקון – חובת לימודי ארץ ישראל וציונות).
דוד טל: חבר הכנסת ליברמן, בבקשה.
אביגדור ליברמן: תודה, אדוני היושב ראש.
אביגדור ליברמן: חוק חינוך ממלכתי קובע כי מטרת החינוך, בין היתר, זה להנחיל ערכים של יהדות, ציונות, ללמד תולדות ארץ ישראל ואת הרוח של מגילת העצמאות.
אביגדור ליברמן: בפועל, מכיוון שהחוק לא קובע מסגרת ברורה, בהרבה מן המוסדות הממלכתיים פשוט מדלגים על הפרק הזה.
אביגדור ליברמן: אני חושב שדווקא בתקופה שלנו הערכים האלה של הרוח של מגילת העצמאות, של המסורת, של ההיסטוריה, של הציונות, של תולדות ארץ ישראל, הם אולי הדבר החיוני ביותר במערכת החינוך שלנו.
אביגדור ליברמן: הצעת החוק שלי קובעת חובת לימודים של לפחות שלוש שעות שבועיות במשך כל שנת לימודים.
אביגדור ליברמן: אני חושב שמאחר שאנחנו עומדים לפני פתיחת שנת לימודים חדשה באחד בספטמבר 2008 - - -
דוד טל: אפשר יהיה להכניס את זה לתוכניות עד אז?
אביגדור ליברמן: אנחנו רוצים להספיק – אפשר.
אביגדור ליברמן: אם אנחנו נעביר את זה מהר, אפשר עדיין להתמודד עם זה בשנת הלימודים הזאת.
דוד טל: אז בוא נעבור להצבעה, חבר הכנסת ליברמן.
דוד טל: מי בעד - - -
דב חנין: רגע, אדוני, אדוני.
אחמד טיבי: מה, אתה רציני?
דב חנין: אין אפשרות לדיון?
דוד טל: ודאי שיש.
דוד טל: מי שהצביע, תמיד נרשם.
אחמד טיבי: יכול להיות שהציונות לא צריכה דיון?
דוד טל: מי שהצביע תמיד נרשם.
דוד טל: מי שביקש - - -
אחמד טיבי: - - - מה קרה לך?
דוד טל: לא קרה לי שום דבר.
דוד טל: בדרך כלל אנשים נרשמים.
דוד טל: בדיון הקודם, הוא עוד לא התחיל לדבר, הרב לוי, ונרשמו שמונה אנשים.
דוד טל: שבעה אנשים.
דוד טל: הדיון הזה, ראיתי שהוא שקט, אז הבנתי שכולם בעד – יש מישהו שיכול להתנגד לציונות?
דוד טל: אין ויכוח לציונות.
דוד טל: אתה רוצה לשאת דברים?
דוד טל: בבקשה, חבר הכנסת חנין.
דב חנין: תודה רבה אדוני היושב ראש, אני לא רוצה דווקא לנצל את ההזדמנות הזאת בכדי לדון בשאלת הציונות, אבל אני כן רוצה להתייחס לשאלת מערכת החינוך.
דוד טל: לא, לא, אדוני.
דוד טל: אני לא אאפשר לך.
דוד טל: אני אתן לך להתייחס ככל אשר תאבה להתייחס, האם זה דחוף או חשוב או לא.
דוד טל: זה הנושא כרגע.
דוד טל: שוב, המהות – למעלה, במליאה.
דב חנין: למעשה מבקשים מאתנו לדון בדחיפות בשאלה שבמהותה היא התערבות דרסטית בתכני הלימוד במערכת החינוך – לקבוע מספר שעות בעניין מסוים, ולעשות את זה בדחיפות.
דב חנין: ועוד לעשות את זה לקראת שנת הלימודים הבאה.
דב חנין: זו בוקה ומבולקה במערכת החינוך, מה שמציעים לנו.
דב חנין: ולעשות את זה באמצעות חקיקה של הכנסת.
אביגדור ליברמן: דב, אין ספק שיש אנשים שמעדיפים ללמד את הנכבה במערכת בתי הספר היסודיים.
דב חנין: אבל גם אם תציע הצעת חוק שצריך ללמד שלוש שעות את הנכבה במערכת החינוך, אני לא חושב שזאת תהיה הצעה טובה.
קריאה: אבל אנחנו לא דנים במשמעות החוק, אנחנו דנים בדחיפות שלו.
קריאה: מה זה קשור לדחיפות?
דב חנין: אנחנו דנים בדחיפות, וזאת בדיוק הבעיה.
דב חנין: הדחיפות היא מן השטן במובן הזה, שמנסים לייצר מהלך שישפיע על מערכת החינוך, אני מבין, כבר בתחילת השנה הבאה, תיצור בוקה ומבולקה במערכת החינוך – פתאום יטילו עליהם שלוש שעות נוספות ללמד - - -
דב חנין: אני לא יודע מאיפה התקציבים לדבר הזה ומאיפה בכלל כל העניין?
אסתרינה טרטמן: רק לעדכן את חבר הכנסת חנין, להסב את תשומת לבו – החוק הזה בעצם בא לתקן עיוות שנגרם מההיסטוריה.
אסתרינה טרטמן: בהיסטוריה הדברים האלה נלמדו - - -
דוד טל: טרטמן, אנחנו עוברים להצבעה – אה.
דוד טל: חבר הכנסת פרוש, ביקש.
מאיר פרוש: מה שרציתי לומר זה משפט בלי להיכנס לגופו של עניין, כי היושב ראש, בצדק, טוען שלא זה הרגע לדבר על עצם החוק.
מאיר פרוש: אבל אני חושב שאנחנו מרמים את עצמנו אם אנחנו חושבים לרגע שאם נאשר – והרי לא נאשר את החוק הזה עד שנצא לפגרה – אבל אפילו אם נאשר, אנחנו מרמים את עצמנו אם אנחנו חושבים שהחוק הזה יכול להיכנס לתחילת שנת הלימודים תשס"ב.
מאיר פרוש: לכן אני לא רואה - - -
אביגדור ליברמן: תלוי מי יהיה שר החינוך בממשלה הבאה.
מאיר פרוש: אבל הרי לא יפטרו אותה.
מאיר פרוש: לכן אני חושב שאין כל היגיון לפטור את זה.
מאיר פרוש: אנחנו עושים לעצמנו צחוק מהחוק.
דוד טל: מי בעד לאשר פטור מחובת הנחה לחבר הכנסת ליברמן, ירים את ידו.
דוד טל: הצבעה בעד – 10 נגד – 4 נמנעים – 5 בקשת הפטור מחובת הנחה נתקבלה.
דוד טל: מתנגדים ארבעה.
דוד טל: נמנעים חמישה.
דוד טל: עשרה בעד.
דוד טל: אשר על כן זה מאושר.
דוד טל: חבר הכנסת טיבי מבקש רביזיה.
דוד טל: מי בעד הרביזיה שחבר הכנסת טיבי מבקש?
דוד טל: הצבעה בעד – 4 נגד – רוב בקשת הרביזיה לא נתקבלה.
דוד טל: מי מתנגד לרביזיה?
דוד טל: תודה, הרביזיה לא התקבלה, היא נדחית.
דוד טל: אני מודה לכם מאד.
דוד טל: אנחנו עוברים לסעיף הבא, של גלעד ארדן.
דוד טל: ארדן.
דוד טל: בקשה לפטור מחובת הנחה של להצעת חוק לתיקון פקודת מניעת טרור.
דוד טל: חבר הכנסת ארדן, בבקשה.
גלעד ארדן: אני מקווה שהצעת הזאת כן תקבל קונצנזוס פה, אצלך, בוועדה.
גלעד ארדן: אני חושב שהצעת החוק שהגשתי יחד עם חבר הכנסת בן-ישראל, המטרה שלה היא למנוע, או לעצור, כל גילוי של הזדהות פומבית עם מי שרצח או היה מעורב בפעילות טרוריסטית, ונהרג תוך כדי הפעילות הזאת.
גלעד ארדן: כמובן שמדובר כאשר אין חולק על כך וגופתו מוטלת לעינינו, וזו הצעת חוק שנולדה, לצערי, בעקבות האירוע המצער של הפיגוע בישיבת מרכז הרב, שבירדן אסרו על קיום סוכת אבלים במקום פומבי, אבל במדינת ישראל ניתן היה לקיים גם הלוויה במקום פומבי וגם לחלוק כבוד לרוצח, על ידי הקמת סוכת אבלים שרואים אותה ברשות הרבים.
גלעד ארדן: בעצם הצעת החוק רק נותנת סמכויות בידי מפכ"ל המשטרה לקבוע סידורי הלוויה, להסדיר לוויות של רוצחים כאלו, וגם למנוע כל גילויי הזדהות פומביים אתם, ואני חושב שהיא דחופה, כיוון שברור שאם חס וחלילה יקרה עוד אירוע כזה, לא טוב שנהיה באמצע הליך חקיקה, כי דבר כזה צריך לטפל בו בדחיפות כדי שהוא לא יחזור על עצמו שוב.
דוד טל: התייחסויות.
דוד טל: אשר על כן אנחנו עוברים להצבעה.
דוד טל: מי בעד לאשר את הפטור מחובת הנחה?
דוד טל: הצבעה בעד – 12 נגד – 2 נמנעים – אין בקשת הפטור מחובת הנחה נתקבלה.
דוד טל: בעד – 12.
דוד טל: מתנגדים שניים, אין נמנעים.
דוד טל: ו-רביזיה, חבר הכנסת טיבי?
אחמד טיבי: אני מבקש שיקול מחדש, כל אחד.
דוד טל: טוב, רבותיי.
דוד טל: הנושא אושר ואנחנו עוברים להצעה הבאה, של חבר הכנסת אורון, והיות והוא לא נמצא, נבקש לחברת הכנסת גלאון להציג.
זהבה גלאון: אדוני היושב ראש, הצעת החוק הזאת היא הצעה של הרגע האחרון, להביא לאימוץ המלצות ועדת שוחט, אבל המלצות שמוסכמות על מספר גורמים.
זהבה גלאון: גם על נציגי האוניברסיטאות, גם על נציגי המכללות, גם על נציגי הסטודנטים, גם על נציגי המועצה להשכלה גבוהה במשרד החינוך.
זהבה גלאון: רק אחרי שזה הוסכם על דעת כל הגורמים האלה, חבר הכנסת אורון וקבוצה של חברי כנסת הגישו הצעת חוק שנקראת: מערכת ההשכלה הגבוהה.
זהבה גלאון: זו הוראת שעה, ממש ברגע האחרון, להבריא את תקציב ההשכלה הגבוהה וגם לשמור על גובה שכר הלימוד במוסדות להשכלה גבוהה.
זהבה גלאון: בקיצור, זה יישום המלצות ועדת שוחט שהממשלה, מכל מיני שיקולים פנימיים, לא הביאה את זה עד היום לדיון.
זהבה גלאון: אני מבקשת את תמיכתכם.
דוד טל: התייחסויות – אין.
דוד טל: אשר על כן, אנחנו עוברים להצבעה.
דוד טל: מי בעד פטור מחובת הנחה לחבר הכנסת אורון?
דוד טל: הצבעה בעד – רוב נגד – מיעוט בקשת הפטור מחובת הנחה נתקבלה.
דוד טל: אפשר להודיע לחבר הכנסת אורון שזה עבר.
דוד טל: נוהל כניסת חברי כנסת לשטחי הרשות הפלסטינית באזור יהודה ושומרון ובאזור חבל עזה
דוד טל: רבותיי, אנחנו עוברים לסעיף האחרון בסדר היום.
דוד טל: אנחנו עוברים לנוהל כניסת חברי כנסת לשטחי הרשות הפלסטינית באזור יהודה ושומרון ובאזור חבל עזה.
דוד טל: היתה החלטה, בזמנו, של ועדת הכנסת, ב-20 באוקטובר 2004, והיה דיון בנושא הזה כאן, אצלנו בוועדה.
דוד טל: קצין הכנסת, אדוני, אנא תציג את העניין.
זהבה גלאון: אבל למה – רק שאלה לסדר, ברשותך – למה הנושא עולה עכשיו?
זהבה גלאון: רק שאלה.
דוד טל: משום שהיה דיון בנושא, ודובר שם שחברי כנסת שרוצים לצאת צריכים לחתום על טופס כזה או אחר שצה"ל נותן להם.
דוד טל: חברי כנסת סבורים שזה לא נכון שהם צריכים לחתום בפני נציגי הצבא, ואם בכלל, אז יש פה קצין כנסת והוא צריך להנחות ולהורות, הוא יעשה את הדברים בתיאום עם ראשי הצבא, יקבל את האישורים המתאימים, אבל חבר כנסת יעשה את הסידורים מול קצין הכנסת, וקצין הכנסת יאשר בפני נציגי הצבא, שחבר הכנסת קיבל תדרוך שהנושא מסוכן, את כל הסיכונים שיש, ורק לאחר מכן אלוף הפיקוד יוכל לאשר או לא לאשר את כניסתו של חבר הכנסת.
דוד טל: אז אנחנו רוצים - בזמנו צה"ל הכין איזשהו טופס.
דוד טל: אנחנו לא רוצים להיות תלויים בצה"ל, שכל פעם שהוא ירצה, אולי, לשנות את זה, נצטרך לדון בנושא.
דוד טל: שזה יהיה באכסניה זאת שלנו כאן – קצין הכנסת שלנו – אנחנו נוכל לעשות את זה דרך קצין הכנסת.
זהבה גלאון: ראשית, אני רוצה להירשם לרשות דיבור, אדוני.
זהבה גלאון: אבל מה שאני לא מצליחה להבין, זה למה זה צץ היום.
זהבה גלאון: זה מה שאני רוצה לשאול.
דוד טל: אם היה צץ אתמול?
זהבה גלאון: הדיון היה ב-2004.
דוד טל: הדיון הראשוני היה ב-2004.
דוד טל: לאחר מכן, לפני כחודש וחצי היה דיון כאן, בוועדת המשנה.
דוד טל: יש ועדת המשנה.
אחמד טיבי: היא חשאית.
דוד טל: היא חשאית.